als_Latn dik_Latn sag_Latn
Buletin
Buletini i FSFE-së - Maj 2015
Një plan i fshehtë veprimi për Software të Lirë nga Komisioni Europian
Komisioni Europian ka botuar një version të ri të strategjisë së vet mbi përdorimin e brendshëm të Software-it të Lirë. FSFE-ja e ndihmoi Komisionin me të dhëna gjatë fazës së përditësimit dhe, teksa strategjia është në përgjithësi e ngjashme me versionin e mëparshëm, ka disa përmirësime.
Ndryshe nga versionet e mëparshëm, këtë herë strategjia shoqërohet nga një plan veprimi që synon vënien e tij në zbatim. Megjithatë, plani i veprimit nuk është publik, ndaj s’është e mundur të ndiqen përparimet e Komisionit në synimet e veta. Do ta mirëprisnim botimin e planit të vet të veprimeve nga ana e Komisionit.
Interpretime ligjesh që kufizojnë Software-in e Lirë në Zvicër
Synimi i FSFE-së është që software-i i zhvilluar me para taksash duhet të hidhet në qarkullim si Software i Lirë. Duke u bërë kjo, administrata publike do të forconte dhe stimulonte një treg të paanshëm TI-je.
Por në Zvicër hëpërhë ka paqartësi lidhur me zhvillimin dhe hedhjen në qarkullim të Software-it të Lirë nga kontraktorë publikë. Paqartësitë ridolën në pah pas zhvillimit dhe hedhjes në qarkullim të software-it “OpenJusticia” nga Gjykata e Lartë Federale Zvicerane. Këshilli federal tani dëshiron të shqyrtohet nëse botimi i Software-it të Lirë nga administrata federale mund të lejohet shprehimisht. FSFE-ja kërkon të sqarohet çështja, në mënyrë që software-i i financuar nga publiku të mund të hidhet në qarkullim ligjërisht dhe pa dykuptimësi si Software i Lirë.
63 veprimtari anembanë botës për Standardet e Hapura
Edhe këtë vit, vullnetarë nga e gjithë bota, të përkrahur nga organizma ndërkombëtare, si dhe nga politikanë dhe shërbime publike iu përgjigjën kërkesës sonë për liri të dokumenteve. Për Ditën mbarëbotërore të Lirisë së Dokumenteve u zhvilluar 63 veprimtari vendore në 31 vende në 4 kontinente. Lexoni raportin tonë për 2015-n që të njiheni me veprimtaritë politike, karikaturat dhe ilustrimet e reja, dhe hidhuni një sy fotove nga veprimtaritë, përfshi ato të tortave të shijshme DFD.
Diçka krejtësisht tjetër
- Patëm botuar një deklaratë mbi ndryshimin e marrëdhënieve mes FSFE-së dhe Kern Sibbald-it. Nëse jeni një programues që ka dhënë ndihmesë te Bacula, këshillojmë që t’i hidhni një sy marrëveshjeve Fiduciary Licence Agreements ose atyre për dhënie të drejtash kopjimi, të cilat keni pranuar, dhe të siguroheni se e kuptoni plotësisht se si ndikon mbi ju ky ndryshim. Nëse s’jeni i sigurt, mirëpresim email-in tuaj dhe do të bëjmë ç’është e mundur për t’ju ndihmuar. Ju lutemi, hidhuni një sy FAQ-eve tona mbi këtë çështje.
- Më 6 Maj 2015 FSF-ja do të organizojë Ditën Ndërkombëtare Kundër DRM-së. Mundeni të shtypni fletëpalosje DRM-je, t’i shpërndani ato gjatë asaj dite, dhe të bisedoni me shokë dhe kolegë tuajt mbi dëmin e DRM-së. Pak më parë, FSF-ja theksoi problemet me produktet e reja nga Apple, që përfshijnë software pronësor dhe teknologji DRM, të shpërndara përmes produkteve dhe shërbimeve të veta.
- Të Gjelbrit gjermanë duan që qeveria të shtojë përkrahjen për Software-in e Lirë. FSFE-ja i ka ndihmuar gjatë disa kërkimeve në parlament lidhur me kalimin e Ministrisë së Jashtme gjermane në software jo të lirë. Mund të na ndihmoni të peshojmë përgjigjet e qeverisë (në gjermanisht).
- Guido Arnold mbajti në Chemnitzer Linuxtage një fjalë rreth ekipit të FSFE-së për arsimin. Videoja “Përparësi dhe pengesa të Software-it të Lirë në arsim” tani gjendet në Internet (mund të përdorni youtube-dl, për shembull, për ta shkarkuar).
- Nga grumbullimet Planet:
- Paul Boddie shkroi një postim të hollësishëm blogu pse Hardware-i i Hapur dhe Software-i i Lirë nuk janë thjesht vetëm për ata që marrin vesh.
- Franz Gratzer botoi një letër të hapur për everymothercounts.org lidhur me reklamën e tyre për produkte Apple.
- Mirko Böhm përmblodhi ndjesitë e tija mbi trajtimin e kartelave Emacs OrgMode, debatin mbi patentat në BE, dhe pushimet e veta.
- Riccardo (ruphy) Iaconelli njofton se i është kthyer blogimit, pasi ka kryer kërkime në CERN dhe pasi ka krijuar WikiFM-në.
- Ndërsa redaktori juaj shpjegoi se si të ndahen me të tjetër shumë lidhje njëherësh nën Android.
Aktivizohuni: Kontrolloni reklamat e mbetura për software jo të lirë
Po bëjmë gati fushatën PDFreaders, dhe na duhet ndihma juaj që të matim suksesin e saj.
E nisur më 2009, qëllimi i FSFE-së qe të çliroheshim nga reklamat për lexues pronësorë PDF-sh. U përqendruam në sajte administratash publike, dhe mjaft vetë na ndihmuar të grumbullojmë të dhëna kontaktesh për më shumë se 2000 sajte publikë që i bënin reklamë software-it jo të lirë. Mjaft vetë na ndihmuan të lidhemi me administrata publike, qeveri të ndryshme u vunë në dijeni të problemit dhe botuan udhëzime. Deri sot dimë që 772 raste nga 2110 u ndreqën, që përbën një shkallë suksesi 36%.
Por për shumicën e vendeve nuk e kemi kontrolluar gjendjen këtu e disa muaj. Ndaj na duhet ndihma juaj për një raund përfundimtar. Kërkojmë vullnetarë që mund të na ndihmojnë të kontrollojmë sajte në gjuhë origjinale, duke ndjekur hap pas hapi udhërrëfyesin e dhënë në fund të postimit përkatës.
Faleminderit krejt vullnetarëve, anëtarëve shok dhe
korporatave dhuruese që bëjnë të mundur punën tonë,
Matthias Kirschner - FSFE
ban_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ltz_Latn